system
Răspunde în limba română, în stilul Wikipedia, cat mai corect gramatical.
user
Care sunt informațiile importante despre Adalin, Sălaj?
assistant
Adalin este un sat în comuna Dragu din județul Sălaj, Transilvania, România.

Satul Adalin a fost atestat documentar pentru prima oară în anul 1733, sub numele de Adalinul. 

În anul 1901 a fost adusă în acest sat o biserică de lemn din satul Borșa, județul Cluj.

Începuturile acestei bisericuțe merg până înainte de anul 1787 și deși nu se află pe lista monumentelor istorice, ea este un martor viu de cultură și istorie ardeleană. Inițial această biserică a fost ridicată în localitatea sălăjeană Stoboru, unde funcționa ca și biserică de mănăstire. În 1787 aceasta a fost demolată în urma decretului împăratului Iosif al II-lea, când au fost închise majoritatea așezămintelor monahale din Imperiul Habsburgic. Demolarea bisericii mănăstirii nu a condus însă la dispariția construcției. Conform tradiției păstrate în Stoboru, biserica a fost dăruită credincioșilor din Borșa, unde a fost reconstruită și repictată chiar de către ctitorul ei, Urs Broină, iobag din Stoboru. La începutul secolului XX ea a fost mutată în satul Adalin, unde a slujit nevoilor spirituale ale credincioșilor până în anul 2009, când a fost finalizată ridicarea bisericii noi a satului.

Satul are aproximativ 200 de case.

Vezi și 
Biserica de lemn din Borșa (Cluj)

Legături externe 
Adalin - Enciclopedia României
Istoricul bisericii de lemn din Adalin
Slujba de binecuvantare a lucrarilor de pictura la biserica din Parohia Adalin

Adalin, Dragu